Държавен вестник, бр. 108, 2000 г., стр. 11

Б Р О Й  108
Д Ъ Р Ж А В Е Н   В Е С Т Н И К
С Т Р .  11
§ 34. От 1 юли 2001 г. Националната здрав-
ноосигурителна каса на базата на договори по
критерии, утвърдени в Националния рамков
договор, започва частично да субсидира лечеб-
ните заведения за болнична помощ.
§ 35. (1) Наличните средства по фонд “Жи-
лищно строителство” на общините, които не са
ангажирани за извършването на присъщи на
фонда разходи съгласно нормативната уредба,
могат да се ползват по решение на общинските
съвети за капиталови разходи в областта на
инженерната и социалната инфраструктура.
(2) Разпоредбата на ал. 1 не се отнася за слу-
чаите, когато общините имат задължения по
обезщетяването на собственици на отчуждени
недвижими имоти и на младежи, работили в
строителството по реда на отмененото Поста-
новление № 70 на Министерския съвет от 1980 г.
за подобряване условията за подготовка и реа-
лизация на младежта.
§ 36. До 31 май 2001 г. Министерството на
финансите да разработи и внесе за утвърждава-
не в Министерския съвет програма за финансо-
во осигуряване изграждането на жилищата,
дадени в обезщетение на собственици на недви-
жими имоти, отчуждени по реда на Закона за
териториално и селищно устройство или по
Закона за собствеността, по цени съгласно от-
менената Наредба за цените на недвижимите
имоти, както и за жилищата на младежите,
работили в строителството по реда на отмене-
ното Постановление № 70 на Министерския
съвет от 1980 г. за подобряване условията за
подготовка и реализация на младежта, въз ос-
нова на договор, сключен до 4 март 1991 г.
§ 37. Одобрените със закона средства за
придобиване на дълготрайни материални ак-
тиви и основен ремонт на местните общински
пътища се разпределят по общини в срок до
30 март 2001 г. по ред, определен от Минис-
терския съвет.
§ 38. Държавните приходи от продажби на
природен газ, доставен срещу дялово участие
по Ямбургската спогодба, и приходите от тран-
зитиране на природен газ през територията на
страната, намалени с признатите от Министер-
ския съвет разходи за тези доставки, включи-
телно извършените инвестиционни разходи и
погашенията по инвестиционни кредити, дъл-
жимите мита, такси, данъци и нормативно оп-
ределената надценка, се внасят от “Булгаргаз”—
ЕАД, в централния бюджет.
§ 39. За неизплатените в срок задължения
от предприятия по смисъла на Закона за сче-
товодството към електропроизводствените
търговски дружества, “Национална електри-
ческа компания”—ЕАД, електроразпредели-
телните търговски дружества, “Булгаргаз”—
ЕАД, топлофикационните дружества и ВиК
дружествата, произтичащи от доставката на
природен газ, електрическа и топлинна енер-
гия и вода, кредиторът може да се снабди с
изпълнителен лист по чл. 237, буква “з” от
Гражданския процесуален кодекс въз основа
на документите и извлеченията от сметките, с
които се установяват вземанията му, ако за-
дължението не е изплатено след писмена по-
кана в 7-дневен срок. В производството пред
съда кредиторът и длъжникът се освобожда-
ват от държавни такси.
§ 40. (1) За направените през 2001 г. погаше-
ния от търговските дружества на задължения
по Закона за уреждане на необслужваните кре-
дити, договорени до 31 декември 1990 г., които
съгласно сключените тристранни договори е
определено да бъдат изплатени след 1 януари
2002 г., министърът на финансите може да скон-
тира задълженията на търговските дружества
със сконтов процент 10 на сто.
(2) Операциите по ал. 1 се осъществяват при
условия и по ред, определени от министъра на
финансите.
§ 41. (1) Предоставя безвъзмездно на държав-
ното предприятие “Държавна парично-предмет-
на лотария” средства в размер 5 000 000 лв. за
развитие на структурата и дейността на държав-
ното предприятие и за организиране на нови ха-
зартни игри в съответствие със Закона за хазарта.
(2) Средствата по ал. 1 се предоставят при ус-
ловия и по ред, определени от министъра на фи-
нансите на основата на одобрена от него инвести-
ционна програма на държавното предприятие
“Държавна парично-предметна лотария”.
§ 42. В чл. 6, ал. 1 от Закона за преобразуване
и приватизация на държавни и общински пред-
приятия (обн., ДВ, бр. 38 от 1992 г.; изм. и доп.,
бр. 51 от 1994 г., бр. 45, 57 и 109 от 1995 г., бр. 42,
45, 68 и 85 от 1996 г.; попр., бр. 86 от 1996 г.;
изм., бр. 55, 61, 89, 98 и 122 от 1997 г., бр. 39 от
1998 г.; попр., бр. 41 от 1998 г.; изм., бр. 70 от
1998 г., бр. 12 от 1999 г.; бр. 47 от 1999 г.—Реше-
ние № 8 на Конституционния съд от 1999 г., изм.,
бр. 56, 84 и 96 от 1999 г., бр. 20 и 99 от 2000 г.)
думите “специална набирателна” се заменят със
“специална бюджетна”.
§ 43. В § 6 от преходните и заключителните
разпоредби на Закона за професионалното об-
разование и обучение (обн., ДВ, бр. 68 от 1999 г.;
изм., бр. 1 от 2000 г.) думите “2001/2002” се за-
менят с “2002/2003”.
§ 44. (1) Бюджетните предприятия прилагат
сметкоплан и счетоводни стандарти, утвърде-
ни от министъра на финансите.
(2) Министърът на финансите определя реда
и начина за прилагане на сметкоплана и счето-
водните стандарти от бюджетните предприятия.
§  45. Изпълнението на закона се възлага на
Министерския съвет.
Законът е приет от ХХХVIII Народно съб-
рание на 14 декември 2000 г. и е подпечатан с
официалния печат на Народното събрание.
Председател на Народното събрание:
Йордан Соколов